One Direction-stjernen singel før Norges-besøket
Det bekrefter en talsperson for paret til Daily Mail. - Liam og Danielle har gjort det slutt. Det er udramatisk og de to forblir venner, sier talspersonen. Ifølge den britiske avisen skjedde bruddet for et par uker siden. Det var The Sun som meldte først om at de to ikke lenger var kjærester. Paret hadde også en periode fra hverandre mellom september og desember i fjor. Liam og Danielle møttes på «X Factor» i 2010, og oppdaterte fansen for få måneder siden om at de hadde fått hunden Loki sammen. One Direction spiller i kveld i danske Herning, før de setter kursen mot Norge. På Telenor Arena skal de spille konsert på tirsdag, før de setter kursen mot Stockholm for ny konsert allerede neste dag.
Liam Payne (19) og kjæresten Danielle Peazer (24) går hver til sitt.